اوکراینا باش قرارگاهی، روسیا اوردوسونون ۲۷ مین ۷۰۰ عسگر، ۲۰۰ اوچاق، ۱۶۵ هلیکوپتر و ۱۲۲۸ تانک ایتیردیگینی بیلدیردی.
اوکراینا باش قرارگاهیندان، روس اوردوسونون ۲۴ فوریه-۱۶ می تاریخلری آراسین‌اکی ایتکیلری ایله باغلی وئردیگی آچیقلامادا، روس اوردوسونون سون ۲۴ ساعاتدا ۲۳۰۰ عسگر داها ایتیردیگی بیلدیریلدی.
آچیقلامادا، روسیا اوردوسونون توپلام ۲۷ مین ۷۰۰ عسگر ایتیردیگی، روسلارا عاید ۲۰۰ اوچاق، ۱۶۵ هلیکوپتر، ۱۲۲۸ تانک، ۲ مین ۹۷۴ زره‌لی آراج، ۵۷۷ توپ، ۱۹۵ راکت آتار و ۸۹ هاوا ساوونما سیستمینین یوخ ائدیلدیگی بیلدیریلدی.
روسیا گوجلرینین ۲۱۰۱ آراج، ۱۳ گمی، یونگول سرعتلی قاییق و ۴۲۷ اینسانسیز هاوا آراجینی دا ایتیردیگی آچیقلامادا، روسلار طرفین‌دن آتیلان ۹۷ کروز موشکینین ده اوکراینا هاوا ساوونما بیرلیکلری طرفیندن وورولاراق امحاء ائدیلدیگی بیلدیریلدی.
روسیا ساوونما باخانلیغیندان ۲۵ مارسدا وئریلن آچیقلامادا، اوکراینادا ۱۳۵۱ روس عسگرینین اؤلدوگو آچیقلانمیشدی.
